Diari Oficial de la Generalitat Valenciana


Sumari del DOGV 3130, del 26-11-1997 (1997/11243)

RESOLUCIÓ de 28 d'octubre de 1997, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tindre per incoat l'expedient de delimitació de l'entorn de protecció de l'església parroquial del Salvador de Burriana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3130

Data del DOGV
:   26-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11366


Data del document
:   28-10-1997

Organisme emissor
:   Conselleria de Cultura, Educació i Ciència

Tipus de document
:   Resolució

3906 RESOLUCIÓ de 28 d'octubre de 1997, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tindre per incoat l'expedient de delimitació de l'entorn de protecció de l'església parroquial del Salvador de Burriana. [97/C11398]
  
Atés que el Decret 847/1969, de 24 d'abril (BOE 06.05.69), va declarar monument historicoartístic l'església parroquial del Salvador de Burriana, urgeix dispensar-li la protecció que arbitra la Llei 16/l985, de 25 de juny, i delimitar l'entorn afectat per la declaració precedent.
  
Vist l'informe del Servei de Patrimoni Arquitectònic i Mediambiental favorable a la incoació de l'expedient de delimitació de l'entorn de protecció d'aquest monument.
  
Atés el que disposen els articles 9 de la Llei 16/l985, de 25 de juny, del Patrimoni Històric Espanyol; 11.2 i 17 del mateix text normatiu, així com l'article 11 del Reial Decret 111/l986, de 10 de gener, per al desenvolupament parcial d'aquesta llei, modificat pel Reial Decret 64/l994, de 21 de gener, la Direcció General de Patrimoni Artístic ha resolt:
  
1. Incoar expedient de delimitació de l'entorn de protecció de l'església del Salvador de Burriana.
  
L'entorn de protecció queda delimitat en els annexos que s'adjunten a la present resolució.
  
2. Seguir amb la tramitació de l'expedient, segons les disposicions vigents.
  
3. Donar trasllat d'aquesta resolució a l'alcalde de l'Ajuntament de Burriana i fer-li saber que, d'acord amb el que estableix l'article 19, en relació amb l'article 11 de la Llei 16/l985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.
  
4. Que d'acord amb el que disposa l'article 12.2 del Reial Decret 111/l986, de 10 de gener, per al desenvolupament parcial de la Llei 16/l985, modificat pel Reial Decret 64/l994, de 21 de gener, es notifique aquesta resolució als interessats, als efectes oportuns.
  
5. Que la present resolució, amb els seus annexos, es publique en el Diari Oficial de la Generalitat Valenciana i en el Boletín Oficial del Estado.
  
Cosa que es fa pública als efectes oportuns.
  
València, 28 d'octubre de 1997.- La directora general de Patrimoni Artístic: Carmen Pérez García.
  
ANNEX I
  
Motivació de la delimitació proposada
  
El criteri general seguit per a la delimitació de l'entorn de protecció de l'església parroquial del Salvador de Burriana consisteix a incloure dins de la seua àrea els següents elements urbans:
  
- Parcel·les que limiten directament amb la que ocupa el bé d'interés cultural, al qual pot afectar, tant visualment com físicament, qualsevol intervenció que es realitze sobre elles.
  
- Parcel·les que donen al mateix espai públic que el bé d'interés cultural i que constitueixen l'entorn visual i ambiental immediat i en el qual qualsevol intervenció que es realitze pot suposar una alteració de les condicions de percepció d'aquest o del caràcter de l'espai urbà.
  
- Espais públics en contacte directe amb el bé d'interés cultural i les parcel·les enumerades anteriorment i que constitueixen part del seu ambient urbà immediat.
  
- Edificacions o qualsevol element del paisatge urbà que, encara que no tenen una situació d'immediatesa amb el bé d'interés cultural, afecten de forma fonamental la seua percepció.
  
ANNEX II
  
Àrea de protecció
  
A) Descripció literal de la delimitació
  
- Origen: Intersecció de l'eix del carrer de la Divina Pastora amb la prolongació de la mitgera de la casa núm. 6 d'aquest carrer, punt A.
  
- Sentit: Horari
  
- Línia delimitadora: des de l'origen, punt A, la línia discorre per l'eix del carrer de la Divina Pastora i continua per la part posterior de les cases de l'illa cadastral número 94920, amb façana a la plaça Major i al carrer del Forn de la Vila. Discorre per l'eix d'aquest carrer fins a fer un xicotet esquivament i entrar per la part posterior de les cases amb façana a la plaça Major que pertanyen a l'illa cadrastral número 93229, i les recorre fins al carrer de Sant Vicent. Creua aquest carrer i entra per la part posterior de les parcel·les amb façana a la plaça del Pla i pertanyents a l'illa cadastral número 93942. Recorre les dites parcel·les fins a la parcel·la cadrastral número 31; recorre també la mitgera sud d'aquesta parcel·la, creua el carrer del Raval i continua per la part posterior de les parcel·les que donen a la plaça del Pla de les illes cadastrals números 93569, 93378, 93974, 94316, 95141 i 95799 fins al carrer del Barranquet. Recorre aquest carrer pel seu eix fins a la intersecció amb l'eix del carrer de la Comunitat de Regants, i continua el seu recorregut per l'eix dels carrers de la Comunitat de Regants, de Sant Joan, de les Placetes i de Sant Cristòfol fins a creuar el carrer Major; entra per la mitgera nord de la casa número 7 d'aquest carrer i continua per la mitgera nord de la casa número 6 del carrer de la Divina Pastora fins al punt d'origen.
  
B) Descripció gràfica